**Broj: 01-\_\_\_/**

**Vareš, \_\_\_\_\_\_\_ 2024. godine N A C R T :**

Na temelju članka 7. stavak 2. Zakona o proračunima/budžetima u Federaciji Bosne i Hercegovine („Službene novine Federacije Bosne i Hercegovine“ broj: 102/13, 9/14, 13/14, 8/15, 91/15, 102/15, 104/16, 5/18 , 11/19, 99/19 i 25a/22) i članka 22. Statuta Općine Vareš – prečišćeni tekst, broj: 01-162/12 od 11.09.2012. godine, Općinsko vijeće na \_\_ sjednici održanoj \_\_\_\_\_\_\_\_. godine, donosi

**O D L U K U**

**o izvršenju proračuna/budžeta Općine Vareš za 2025. godinu**

**I Opće odredbe**

**Članak 1.**

Ovom Odlukom uređuje se struktura prihoda i primitika, rashoda i izdataka proračuna/budžeta Općine Vareš za 2025. godinu (u daljem tekstu: proračun/budžet), njegovo izvršavanje, prioriteti plaćanja, prava i obveze korisnika proračunskih/budžetskih sredstava, ovlaštenja Općinskog načelnika, općinskih službi i drugih organizacionih jedinica, kao i druga pitanja u vezi sa izvršavanjem proračuna/budžeta za tekuću godinu.

**II Struktura prihoda i primitaka te rashoda i izdataka**

**Članak 2.**

Proračun/Budžet je procjena godišnjih prihoda i primitaka, te utvrđenih iznosa rashoda i izdataka i drugih plaćanja Općine Vareš (u daljem tekstu: Općina), koji donosi Općinsko vijeće i odnosi se na proračunsku/budžetsku 2025. godinu, koja počinje 01. siječnja/januara, a završava 31. prosinca/decembra 2025. godine.

**Članak 3.**

Proračun/Budžet se sastoji od općeg i posebnog dijela.

Opći dio proračuna/budžeta čini Račun prihoda i rashoda, Račun kapitalnih primitaka i izdataka.

Posebni dio proračuna/budžeta sastoji se od plana rashoda i izdataka proračunskih/budžetskih korisnika iskazanih po vrstama koji se raspoređeni u tekuće izdatke i kapitalne investicije.

U računu prihoda i primitaka i rashoda i izdataka iskazuju se porezni i neporezni prihodi i primici, te rashodi i izdaci utvrđeni za financiranje javnih potreba na razini Općine na temelju zakonskih propisa.

**Članak 4.**

Općinske službe za upravu i stručne službe, kao i svi dugi korisnici proračuna/budžeta dužni su sredstva utvrđena u proračunu/budžetu koristiti namjenski rukovodeći se načelom racinalnosti i ekonomičnosti.

**Članak 5.**

Svi javni prihodi i primici proračuna/budžeta uplaćuju se na depozitni račun, te se iskazuju po izvorima iz kojih potiču.

Donacije i grantove koji nisu planirani u proračunu/budžetu, a ostvare se u toku 2025. fiskalne godine, Općinski načelnik će rasporediti na korisnike proračunskih/budžetskih sredstava za namjene za koje su iste uplaćene u proračun/budžet, a rashod po istoj će se računovodstveno evidentirati na kontima istog ili sličnog karaktera.

**Članak 6.**

Pogrešno ili više uplaćeni općinski poreski i neporeski prihodi vraćaju se uplatiocima na teret tih prihoda, a na osnovu rješenja organa koji je izvršio naplatu ili akata Općinskog načelnika.

**Članak 7.**

Proračunsko/Budžetsko računovodstvo se zasniva na računovodstvenim načelima: točnost, istinitost, pouzdanost, sveobuhvatnost, pravovremenost i pojedinačnom iskazivanju poslovnih događaja, te na Međunarodnim računovodstvenim standardnima za javni sektor (IPSAS).

Proračunsko/Budžetsko računovodstvo se vodi po načelu dvojnog računovodstva i na računima kontnog plana proračuna/budžeta.

**Članak 8.**

Priznavanje prihoda i primitaka, te rashoda i izdataka putem sistema glavne knjige provodi se po načelu modificiranog nastanka događaja.

Prihodi i primici priznaju se u onom periodu kada su mjerljivi i raspoloživi, tj. kada su uplaćeni na račun proračuna/budžeta.

Rashodi i izdaci priznaju se u onom periodu kada je nastala obaveza za plaćanje.

**III Fiskalna odgovornost**

**Članak 9.**

Rukovoditelj proračunsko/budžetskog korisnika je odgovoran za zakonito i namjensko korištenje sredstava i efikasno i uspješno funkcioniranje sistema financijskog upravljanja i kontrole u okviru proračunom/budžetom utvrđenih sredstava.

Rukovoditelj je dužan svake godine za prethodnu proračunsku/budžetsku godinu za period u kojem je obavljao poslove rukovoditelja popuniti Izjavu o fiskalnoj odgovornosti (u daljnjem tekstu: Izjava).

Uz Izjavu se prilažu i planovi otklanjanja slabosti i nepravilnosti utvrđenih od nadležnih organa, izvještaj o otklonjenim slabostima i nepravilnostima utvrđenim u prethodnoj godini i mišljenje internih revizora o sistemu financijskog upravljanja i kontrola za oblasti koje su bile revidirane u prethodnoj godini.

Rukovoditelj proračunskih/budžetskih korisnika Izjavu dostavljaju Službi za privredu, financije i trezor, koja provjerava njen sadržaj.

Oblik i sadržaj Izjave, način popunjavanja i rok predaje Izjave, te način i rokovi izvještavanja Službe za privredu, financije i trezor o uočenim nepravilnostima propisan je Pravilnikom o obliku, sadržaju, načinu popunjavanja i predaji izjave o fiskalnoj odgovornosti („Službene novine Federacije BiH“, broj: 34/14).

**IV Izvršavanje proračuna/budžeta**

**Članak 10.**

Sredstva proračuna/budžeta koriste se za financiranje poslova, funkcija i programa općinskih službi za upravu i stručnih službi, javnih ustanova i javnih poduzeća, čiji je osnivač Općina i ostalih čije financiranje iz proračuna/budžeta je predviđeno posebnim propisom (u daljem tekstu: Korisnik).

**Članak 11.**

Sredstva proračuna/budžeta osiguravaju se i proračunskim/budžetskim korisnicima koji su u posebnom dijelu proračuna/budžeta određeni za nosioca sredstava na pojedinim pozicijama.

Korisnici koriste proračunska/budžetska sredstva samo za namjere koje su određene proračunom/budžetom, i to do visine utvređene u posebnom dijelu proračuna/budžeta.

**Članak 12.**

Realizacija proračunom/budžetom predviđenih rashoda, odnosno dinamika izvršavanja proračuna/budžeta direktno je uvjetovana dinamikom i obimom ostvarenih prihoda, a u cilju očuvanja likvidnosti proračuna/budžeta i ravnoteže između proračunskih/budžetskih prihoda i primitaka i rashoda i izdataka.

Doznake drugim potrošačkim jedinicama raspodijelit će se proračunskim/budžetskim korisnicima do iznosa usvojenih proračunom/budžetom u skladu sa dinamikom priliva i sredstava u proračun/budžet, na osnovu programa za pojedine pozicije, te na osnovu određene namjene za grantove viših razina vlasti.

**Članak 13.**

Prijedlog mjesečnih plaćanja po osnovu izmirenja obaveza vrši Služba za privredu, financije i trezor u suradnji sa Općinskim načelnikom, obavezno vodeći računa o očuvanju likvidnosti proračuna/budžeta, tj. o sposobnosti izmirenja tekućih obaveza.

Inicijativu za isplatu dotacija proračunskim/budžetskim korisnicima pokreću nadležne službe uz konsultaciju sa Službom za privredu, financije i trezor, a u skladu sa Uputstvom Općinskog načelnika o načinu doznačavanja sredstava proračunskim/budžetskim korisnicima i načinu izvještavanja o namjenskom utrošku dodijeljenih sredstava iz proračuna/budžeta Općine, koja uz predhodnu suglasnost Općinskog načelnika vrši konačnu isplatu, opet vodeći računa o prilivu sredstava i likvidnosti.

Za svaku isplatu iz Proračuna/Budžeta Općine Vareš obavezna je suglasnost Općinskog načelnika.

**Članak 14.**

Proračun/Budžet se izvršava u skladu sa njegovim likvidnim mogućnostima po sljedećim prioritetima:

* Otplata svih vrsta zaduženja i kamata;
* Plaće i naknade zaposlenih;
* Materijalni i drugi troškovi neophodni za rad općinskih službi;
* Naknade za rad u Općinskom vijeću i radnim tijelima Općinskog vijeća;
* Naknade za rad u radnim tijelima Općinskog načelnika;
* Grantovi javnim ustanovama;
* Grantovi javnim poduzećima;
* Grantovi mjesnim zajednicama;
* Grantovi drugim neprofitnim organizacijama;
* Kapitalni izdaci i grantovi;
* Izvršene sudske odluke (presude, rješenja, platni i drugi nalozi redovnih sudova) i konačna rješenja organa uprave (kontrolnih organa i dr.) do visine iznosa predviđenog proračunom/budžetom;
* Ostalo.

U slučaju da prihodi proračuna/budžeta ne budu ostvareni po dinamici predviđenoj proračunom/budžetom rashodi se realizuju do nivoa ostvarenih prihoda i po prioritetima koji su navedeni u stavu 1. ovog člana.

Eventualna umanjenja rashoda, do usklađivanja istih sa ostvarenim prihodima kroz izmjene i dopune proračuna/budžeta, vrše se u određenim postotcima koje utvrđuje Općinski načelnik uz konsultacije sa Službom za privredu, financije i trezor počev od rashoda najmanjeg prioriteta.

**Članak 15.**

Aktima Općinskog vijeća i Općinskog načelnika ne mogu se stvarati obaveze na teret proračuna/budžeta ako za te obaveze nisu predviđeni izdaci u proračunu/budžetu.

Ako za pojedine namjere sredstva u proračunu/budžetu nisu dovoljna, korisnici sredstava dužni su da blagovremeno predlože izmjene propisa i drugih akata radi usklađivanja obaveza po tim propisima i drugim aktima sa sredstvima obezbjeđenim u proračunu/budžetu.

**Članak 16.**

Ako se tokom godine, na temelju zakona i drugih propisa, poveća djelokrug ili nadležnost proračunskog/budžetskog korisnika što zahtjeva i povećana sredstva ili se osnuje novi korisnik proračunskih/budžetskih sredstava za njegove troškove osiguravaju se sredstva iz tekuće rezerve proračuna/budžeta, a odobrava ih Općinski načelnik.

Ako se tokom godine, na temelju zakona i drugih propisa, umanjuje djelokrug ili nadležnost korisnika, što zahtjeva smanjena sredstava ili se korisnik ukine, neutrošena sredstva za njegove troškove prenose se u tekuću rezervu proračuna/budžeta ili na korisnika koji preuzima njegove obaveze uz odobrenje Općinskog načelnika.

**Članak 17.**

Općinski načelnik može izvršiti privremeni prijenos sredstava sa svih redovnih i namjenskih računa Općine Vareš u slučaju nedostatka sredstava na računu Proračuna/Budžeta. Ukoliko se bude vršio prijenos sredstava, povrat tih sredstava mora biti izvršen najkasnije do kraja tekuće godine.

**Članak 18.**

Plaća i naknade državnim službenicima i namještenicima Općine Vareš isplaćivati će se u skladu sa Zakonom o plaćama i naknadama o organima vlasti u Federaciji BiH, Zakonom o državnoj službi u Federaciji BiH, Zakonom o namještenicima u organima državne službe u Federaciji BiH, Kolektivnim ugovorom za službenike i namještenike u organima uprave i sudske vlasti u Federaciji BiH, Pravilnikom o plaćama i naknadama u Jedinstvenom općinskom organu uprave Općine Vareš i Stručnoj službi Općinskog vijeća i drugim propisima koji reguliraju ovu oblast.

Plaća i naknade uposlenicima Općinskog pravobranilaštva Općine Vareš isplaćivati će se u skladu sa aktima kojima je reguliran rad općinskog pravobranilaštva Općine Vareš.

**Članak 19.**

Osnovica i vrijednost boda za obračun plaća zaposlenika u jedinstvenom općinskom organu uprave Općine Vareš za 2025. godinu utvrđena je Sporazumom između Općinskog načelnika i Sindikalne organizacije Općine Vareš, broj: 02-1759/24 i broj: 02-1760/24 od 07.11.2024. godine.

Osnovica za obračun plaće i vrijednost boda iz stava (1) ovog člana primjenjivat će se za proračunsku/budžetsku 2025. godinu, s tim da se ovlašćuje Općinski načelnik da će u pregovorima sa sindikatom uposlenika Općine Vareš usklađivati osnovicu i vrijednost boda za budžetsku 2025. godinu u skladu sa pozitivnim zakonskim propisima.

Plaća državnih službenika i namještenika iz stava 1. i 2. ovog člana obračunava se po osnovici od 380,00 KM i vrijednosti boda 1,00.

**Članak 20.**

Naknade općinskim vijećnicima u Općinskom vijeću isplaćivat će se u skladu sa Odlukom o naknadama vijećnika i članova radnih tijela Općinskog vijeća Vareš broj:01-18/18 od 31.01.2018. godine i Odlukom o izmjenama Odluke o naknadama vijećnika i članova radnih tijela Općinskog vijeća Vareš broj: 01-90/23 od 30.03.2023. godine.

**Članak 21.**

Nabavka roba, usluga i radova realizirati će se u skladu sa procedurama propisanim odredbama Zakona o javnim nabavkama BiH, pozitivnim zakonskim i drugim propisima koji reguliraju ovu oblast.

Sve nabavke moraju biti predviđene jedinstvenim planom javnih nabavki općinskog organa uprave Općine koji izrađuje nadležna Služba za privredu, financije i trezor, a isti usvaja Općinski načelnik.

**Članak 22.**

Sredstva namijenjana za realizaciju programa socijalne zaštite u skladu sa Zakonima Federacije BiH, Zakonima Zeničko-dobojskog kantona i drugim propisima koji reguliraju ovu oblast realizirati će JU Centar za socijalni rad Vareš, koji će u okviru svoje nadležnosti i djelokruga rada vršiti pojedinačne isplate.

Sredstva za ove namjene Služba za privredu, financije i trezor će na pismeni zahtjev mjesečno doznačavati JU Centar za socijalni rad u zavisnosti od priliva sredstava.

JU Centar za socijalni rad je dužan Službi za opću upravu, društvene djelatnosti i boračko-invalidsku zaštitu podnositi mjesečne izvještaje o isplaćenim sredstvima korisnicima socijalne zaštite utemeljene na Odluci o kriterijima i načinu dodjele novčane pomoći.

**Članak 23.**

Transferi javnim ustanovama i javnim poduzećima realiziraju se na osnovu njihovih programa i financijskih planova usvojenih od strane općinskih organa.

Općinski načelnik zajedno sa nadležnim općinskim službama, prije nego što programi i financijski planovi javnih ustanova i poduzeća dođu na razmatranje na Općinsko vijeće, utvrđuje prihvatljive okvire financiranja proračunskih/budžetskih korisnika, te iste predviđa u prijedlogu proračuna/budžeta koji potom propisanom procedurom ide na usvajanje na Općinsko vijeće.

**Članak 24.**

Za realizaciju transfera udruženjima građana nadležna je Služba za opću upravu, društvene djelatnosti i boračko-invalidsku zaštitu.

Raspored sredstava udruženjima građana bit će realiziran putem *programa rasporeda sredstava udruženjima građana* u skladu sa Odlukom o kriterijima, načinu i postupku raspodjele sredstava iz granta za neprofitne organizacije/udruženja građana koji se financiraju ili sufinanciraju sredstvima proračuna/budžeta općine Vareš, broj: 01-68/14 od 27.02.2014. godine.

Transfer sredstava iz stava 1. ovog člana vršiti će se u skladu sa proračunskim/budžetskim prihodima i po zaključku nadležne službe uz prethodnu saglasnost Općinskog načelnika imajući u vidu odredbe člana 11. i 13. ove Odluke.

Udruženja kojima se odobravaju sredstva za rad (udruženja građana, udruženja proizašla iz rata, sportska udruženja, udruženja mladih i ostala udruženja) dužna su dostaviti završni račun ovjeren od FIA-e (najkasnije do 15.03.) održati izvještajne skupštine do kraja mjeseca svibnja/maja i dostaviti nadležnoj službi zapisnik sa skupštine, izvještaj o radu i financijski izvještaj, odluku o usvajanju izvještaja i programa rada za tekuću godinu sa financijskim planom za tekuću godinu.

U slučaju nepoštivanja odredbi iz stava 4. ovog člana Općinski načelnik svojom odlukom može da zaustavi financiranje udruženja za tekuću godinu.

**Članak 25.**

Grant za potrebe rada mjesnim zajednicama doznačavat će se prema utvrđenoj Odluci Općinskog vijeća, a prema dinamici priliva proračunskih/budžetskih prihoda.

**Članak 26.**

Sredstva za kulturu i kulturne manifestacije kao i sredstva za očuvanje kulturne baštine doznačavat će se na osnovu planova i programa Službe za opću upravu, društvene djelatnosti i boračko-invalidsku zaštitu o čemu na prijedlog službe odluku donosi Općinski načelnik.

**Članak 27.**

Korisnik sredstava proračunske/budžetske pozicije financiranje hitne medicinske pomoći i mrtvozornikaje JU Dom zdravlja Vareš.

Doznaku ovih sredstava vršit će Služba za privredu, financije i trezor imajući u vidu odredbe člana 11. ove Odluke.

**Članak 28.**

Subvencije za poticaj i razvoj poduzetništva, obrta i turizma i transfer za poticaj poljoprivrednoj proizvodnji realizirati će se na osnovu programa Općinski poticaji za čiju realizaciju se zadužuje Služba za privredu, financije i trezor.

**Članak 29.**

Proračunska/Budžetska pozicija transfer za izbore namijenjana za financiranje naknada članova Općinske izborne komisije/povjerenstva vršit će se u skladu sa Izbornim zakonom Bosne i Hercegovine i Odlukom Općinskog vijeća o visini naknade za rad članova Općinske izborne komisije/povjerenstva broj: 01-104/16 od 30.05.2016. godine. Rješenje o isplati naknade donosi Općinski načelnik.

**Članak 30.**

Raspored sredstava za obilježavanje značajnih datuma – manifestacija vršit će se na osnovu programa raspodjele sredstava za obilježavanje značajnih datuma – manifestacija*,* koji na prijedlog nadležne službe donosi Općinski načelnik.

**Članak 31.**

Sredstva za političke stranke i Klubove vijećnika u Općinskom vijeću Vareš doznačavat će se u skladu sa Zakonom i Odlukom koju donosi Općinsko Vijeće za kalendarsku godinu, i ista su planirana u proračunu/budžetu Općine Vareš za 2025. godinu.

Za realizaciju ovih sredstava nadležna je Stručna služba Općinskog vijeća i Služba za privredu, financije i trezor.

**Članak 32.**

Pri realizaciji svih ostalih transfera Općinski načelnik i nadležne općinske službe obavezne su se pridržavati odredbi člana 11., 13. i 19. ove Odluke.

**Članak 33.**

Proračunom/Budžetom planirana sredstva od cestovnih naknada, posebnih naknada za zaštitu od prirodnih i drugih nesreća realizirati će se na osnovu programa koje na prijedlog Općinskog načelnika i nadležnih općinskih službi usvaja Općinsko vijeće.

**Članak 34.**

Proračunska/Budžetska sredstva od naknade za građevinsko zemljište (zaostale uplate) i komunalne naknade realizirati će se na osnovu programa koje na prijedlog Općinskog načelnika i nadležne općinske službe usvaja Općinsko vijeće.

**V Zaduživanje i upravljanje dugom**

**Članak 35.**

Općina se može zadužiti u svrhe, na način, u obimu i pod uvjetima utvrđenim Proračunom/Budžetom Općine Vareš za 2025. godinu, odredbama Zakona o dugu, zaduživanju i garancijama u Federaciji BiH („Službene novine Federacije BiH“, broj: 86/07, 24/09, 45/10 i 30/16) i Zakona o proračunima/budžetima u Federaciji BiH („Službene novine Federacije BiH“, broj: 102/13, 9/14, 13/14, 8/15, 102/15, 104/16, 5/18, 11/19, 99/19 i 25a/22).

O visini i svrsi zaduženja Općine, koje može nastati u toku godine odlučuje Općinsko vijeće donošenjem Proračuna/Budžeta i Odluke o izvršenju proračuna/budžeta.

**Članak 36.**

Općina se može zadužiti u sljedeće svrhe:

1. Za financiranje proračunskog/budžetskog deficita
2. Za financiranje kapitalnih investicija i posebnih programa odobrenih od strane Općinskog vijeća
3. Za refinanciranje ukupnog ili dijela neizmirenog duga Općine.

**VI Izvještavanje proračunskih/budžetskih korisnika**

**Članak 37.**

Nadležne općinske službe dužne su upoznati sve proračunske/budžetske korisnike (korisnike transfera) sa njihovim pravima i obavezama koji nastaju prijemom proračunskih/budžetskih sredstava po pitanju dinamike isplate, zavisnosti obima ukupno isplaćenih sredstava od priliva sredstava u proračun/budžet, namjenskog utroška sredstava, zatim po pitanju prioritetnog izmirivanja obaveza prema javim ustanovama i javnim poduzećima čiji je osnivač Općina, te po pitanju obaveze podnošenja izvještaja o namjenskom utrošku proračunskih/budžetskih sredstava nadležnoj općinskoj službi.

**Članak 38.**

Svi proračunski/budžetski korisnici obavezni su nadležnim službama dostavljati izvještaje o namjenskom utrošku proračunskih/budžetskih sredstava na način i u rokovima kako im naloži nadležna općinska služba.

Proračunskim/Budžetskim korisnicima koji ne podnesu blagovremeno izvještaj o utrošku sredstava ili pak podnesu izvještaj koji dijelom ili u cjelosti ne pruža dovoljan uvid u namjenski utrošak proračunskih/budžetskih sredstava nadležna služba je obavezna obustaviti daljne isplate iz proračuna/budžeta po svim osnovama.

**Članak 39.**

Općinski načelnik dužan je dostaviti Općinskom vijeću periodične financijske izvještaje tekuće godine i računovodstveni godišnji izvještaj za prethodnu godinu u rokovima predviđenim Zakonom o proračunima Federacije Bosne i Hercegovine („Službene novine Federacije BiH“, broj: 102/13, 9/14, 13/14, 8/15, 102/15, 104/16, 5/18, 11/19 ,99/19 i 25a/22).

**Članak 40.**

Reviziju godišnjih izvještaja svakog proračunskog/budžetskog korisnika obavlja Ured za reviziju institucija u Federaciji Bosne i Hercegovine.

**VII Završne odredbe**

**Članak 41.**

Za sve ono što nije regulirano ovom Odlukom, primjenjivati će se odredbe Zakona o proračunima/budžetima u Federaciji Bosne i Hercegovine („Službene novine Federacije BiH“, broj: 102/13, 9/14, 13/14, 8/15, 91/15, 102/15, 104/16, 5/18, 11/19, 99/19 i 25a/22).

**Članak 42.**

Ova Odluka stupa na snagu danom donošenja, a primjenjivati će se od 01.01.2025. godine i biti će objavljena na oglasnoj tabli i web stranici Općine Vareš.

|  |  |
| --- | --- |
|  | **PREDSJEDAVAJUĆI OPĆINSKOG VIJEĆA** |
|  |  |
|  |

**Malik Rizvanović**

**Obrazloženje Odluke o izvršenju proračuna/budžeta Općine Vareš za 2025. godinu**

1. **Pravni temelj**

Zakonski temelj za donošenje Odluke o izvršenju proračuna/budžeta Općine Vareš za 2025. godinu propisan je člankom 7. stavak 2. Zakona o proračunima/budžetima u Federaciji Bosne i Hercegovine („Službene novine Federacije Bosne i Hercegovine“, broj:102/13, 9/14, 13/14, 8/15, 91/15, 102/15, 104/16, 5/18, 11/19, 99/19, 25a/22) i člankom 22. Statuta Općine Vareš – prečišćeni tekst, broj:01-162/12 od 11.09.2012. godine.

1. **Razlog za donošenje**

Zakonom o proračunima/budžetima u Federaciji Bosne i Hercegovine definirano je da Općinsko vijeće donosi proračun prije početka proračunske godine, koja je definirana kao razdoblje koje se poklapa sa kalendarskom godinom.

Navedenim Zakonom je definirano da se uz proračun/budžet donosi i odluka o izvršavanju proračuna/budžeta kojom se uređuje struktura prihoda i primitika, te rashoda i izdataka proračuna/budžeta i njegovo izvršavanje, prioriteti plaćanja, opseg zaduživanja, prava i obaveze korisnika proračuna/budžeta, te druga pitanja vezena uz izvršenje proračuna/budžeta.

1. **Financijska sredstva**

Za realizaciju ove Odluke osigurana su sredstva u Proračunu/Budžetu Općine Vareš za 2025. godinu.

|  |
| --- |
| **OPĆINSKI NAČELNIK** |
|  |
| **Zdravko Marošević** |